Saleh al-Aruri

Saleh al-Aruri () ialah seorang ahli politik di Palestin. Beliau telah dilantik sebagai Timbalan Ketua Biro Politik Gerakan Perjuangan Islam (Hamas) sejak 2017. Beliau ialah ketua pengasas bagi Briged Izzuddin Al-Qassam, sayap ketenteraan Hamas. Saleh dilaporkan menetap di Lubnan.

Saleh dilahirkan pada 1966 di Ramallah. Beliau memperoleh ijazah sarjana muda undang-undang syariah dari Universiti Hebron. Beliau menyertai gerakan Ikhwan Al-Muslimin di awal usianya dan menjadi anggota Hamas selepas pertubuhan itu ditubuhkan oleh pemimpin Ikhwan pada 1987.

Antara 1990 dan 1992, tentera Israel mengawal Saleh di bawah tahanan pentadbiran -- tanpa bicara -- atas kegiatannya dalam kumpulan yang ditubuhkan itu.

Pada 1991, beliau mengasaskan penubuhan Briged Izzuddin Al-Qassam, organisasi yang menyediakan tentera kepada Hamas. Beliau kemudiannya kembali dimasukkan dalam penjara pada 1992 selama 15 tahun.

Saleh dibebaskan pada 2007 tetapi dipenjara semula tiga bulan selepas pembebasannya. Pihak berkuasa Israel memenjarakan beliau selama tiga tahun lagi sehingga dibebaskan pada 2010 Beliau diasingkan ke Syria sebagai syarat pembebasan beliau. Pada 2011, beliau terlibat sebagai jururunding bersama-sama Nizar Awadallah, Marwan Issa dan Ahmad Al-Ja'bari bagi membebaskan  1,027 warga Palestin sebagai pertukaran dengan seorang tentera Israel, Gilad Shalit.

Rujukan 

Anggota Hamas
Anggota ketenteraan Hamas